Mõistagi oli vaja teha ka testsõitu, selleks läksime maaalusesse garaaži, kus piisavalt valge ja soe oli ning proovisime Statoilist ostetud patareidega toidetud puldiga mudeli liikuma saada. Liikuski, seejuures kohutavalt reipalt. Olnud mul müts, oleks selle kohe austusest maha võtnud. Aga selle asemel proovisin ka, kuni auto kenasti katuse peale sain pööratud, mis tõenäoliselt  jättis oma jälje kriimustuste näol. Aga mida selliselt loomalt muud tahtagi - kriimustused ja pori ainult kaunistavad.